Source: http://www.bbc.co.uk/romanian/news/story/2004/12/041223_justitie_consiliu.shtml
Timestamp: 2018-07-22 01:34:23+00:00

Document:
Ultima actualizare: 23 Decembrie, 2004 - Published 13:28 GMT
Alegeri contestate la Consiliul Magistraturii
Abia încheiate negocierile cu Bruxelles-ul, din punct de vedere tehnic, justiţia română este din nou subiect de controversă. Asociaţia Magistraţilor din România cere Senatului să nu valideze lista cu magistraţii aleşi ca membri ai Consiliului Superior al Magistraturii.
Motivul: alegerile la nivelul instanţelor pentru desemnarea candidaţilor pentru CSM s-ar fi desfăşurat sub presiunea şantajului compromisului şi ameninţărilor.
Preşedintele Asociaţiei Magistraţilor din România, judecătorul Cristian Danileţ spune că în timpul campaniei electorale şi în timpul alegerilor la instanţele din ţară pentru desemnarea candidaţilor aspiranţi la un post în Consiliului Superior al Magistraturii, au fost sesizate mai multe încălcări ale legii.
Cristian Danileţ nu a vrut să facă public numele magistraţilor aleşi la CSM care ar fi ajuns în această postură prin şantaj şi ameninţare. El a spus însă că aşteaptă ca Senatul României să nu valideze lista cu cei 17 membri care, în urma alegerilor de la 3 decembrie ar fi reuşit să ocupe un post în CSM.
În opinia Asociaţiei Magistraţilor nu toţi cei aleşi s-ar face vinovaţi de practici de intimidare a colegilor pentru a fi votaţi, dar pentru ca noul CSM-ul să nu înceapă cu stângul, s-ar impune noi alegeri.
Dacă eşti membru al CSM trebuie să fi în afara oricărei bănuieli cu privire la moralitatea sau activitatea ta profesională.
Cristian Danileţ, Preşedintele Asociaţiei Magistraţilor din România
Senatul va decide însă pe baza unui raport al Comisiei juridice de numiri, disciplină, imunităţi şi validări, care va face cercetări privind legalitatea procesului alegerilor.
Mai este însă şi o a doua problemă ridicată de Asociaţia Magistraţilor. Membrii viitorului CSM vor avea activitate atât la Consiliul Superior al Magistraturi, cât şi la instanţe.
Ceea ce constituie, aşa cum spune judecătorul Cristian Danileţ, o incompatibilitate între funcţia de preşedinte de instanţă sau şef de de Parchet şi calitatea de garant al independenţei magistraţilor în cadrul CSM.
Cristian Danileţ spune că membri CSM ar trebui să lucreze exclusiv pentru CSM, să nu mai fie şi şefi de instanţe şi judecători.
Senatul va decide pe baza unui raport al Comisiei juridice de numiri, disciplină, imunităţi şi validări
Câteva cazuri de incompatibilitate, aşa cum precizează preşedintele Asociaţiei magistraţilor sunt întâlnite la Anton Pandrea care este şi preşedinte al secţiei penale a Curţii Supreme şi judecător la CSM, Lidia Bărbulescu-care este şi vicepreşedinte la Înalta Curte de Casaţie şi Justiţie şi de asemenea membru CSM.
Dan Lupaşcu, fostul secretar al CSM, este şi preşedintele Curţii de Apel Bucureşti, iar Iulian Gâlcă, preşedintele Curţii de Apel Alba. Şi lista poate continua.
Tot în situaţie de incompatibilitate se află şi Irina Zlătescu, aleasă ca membru CSM din rândul Societăţii civile. Ea este în acelaşi timp şi director în cadrul Institutului Român pentru Drepturile Omului.
Consiliul Superior al Magistraturii a fost în ultima perioadă, subiectul mai multor controverse.
Printre motivele imputate se numără netransparenţa activităţii şi deciziilor şi indiferenţa cu care au fost tratate unele nereguli sesizate de judecători.
Simona Lungu, judecătoarea bănuită că a jucat într-un film erotic
Dar, ultima mişcare bulversantă a fost legată de numele secretarului general al CSM Dan Lupaşcu, cel care în urma unei acuzaţii că n-ar fi gestionat bine dosarul unei judecătoare bănuită că a jucat într-un film erotic, a demisionat.
Conducerea urma să fie preluată adjunctul lui Dan Lupaşcu, Alexandru Ţuculeanu, procuror cu o activitate controversată, de numele fiind legate concluziile privind mineriada din 13-15 iunie 1990 şi care i-au scos complet din cauza atît pe liderii minerilor, cât şi pe liderii politici şi miniştrii implicaţi în operaţiune.
Dar la insistenţele Ministrului de Justiţie, care a argumentat că plecarea sa din funcţie ar bulversa complet instituţia, Dan Lupaşcu şi-a retras demisia.
Cererea de excludere din magistratură a şefului BEC trimisă la Curtea de Justiţie
07 Decembrie, 2004 | Ştiri
'Justiţia românească e pe un drum european'
11 Noiembrie, 2004 | Ştiri
10 Noiembrie, 2004 | Ştiri
Consiliul Magistraturii - o istorie zbuciumată
Cei şapte magistraţi membri în Biroul Electoral Central
15 Octombrie, 2004 | Ştiri
09 Iulie, 2004 | Ştiri

References: CSM 
 CSM 
 CSM 
 CSM 
 CSM 
 CSM 
 CSM